
ФОРМУЛЯР ЗА КАНДИДАТСТВАНЕ
КОНКУРС „ГРАЖДАНСКИ БУДИЛНИК“ 2021

	
До 1 юни 2021 г. изпрати твои авторски фотографии, илюстрации или текстове, които изследват и/или отразяват отношението ти към дигиталната трансформация на правото на сдружаване, правото на мирни събрания (протести) или свободата на словото във виртуалния свят на имейл: budilnik@bcnl.org за конкурса ГРАЖДАНСКИ БУДИЛНИК 2021 на Български център за нестопанско право.

За отправна точка на творческата ти идея можеш да използваш някой от въпросите:
>> Как преборваме цензурата, дезинформацията и фалшивите новини в онлайн средата? – пресечната точка между свободата на изразяване, критичната мисъл и говоренето на неистини.
>> Как протестираме от виртуалните площади? - дигиталните инструменти, които помагат да изразяваме гражданска позиция по значими обществени теми.
>> Как се сдружаваме и работим онлайн в името на общи каузи? – гласът на гражданските организации и техните общности в онлайн пространството, нови форми на обединяване и сдружаване във виртуалния безграничен свят.

Авторските творби могат да стъпват върху реални примери, случки и събития, които са те вдъхновили да споделиш гледната си точка на творец към темата за дигиталното презареждане на правото на сдружаване, правото на мирни събрания или свободата на словото.

ПРАВИЛА ЗА УЧАСТИЕ:

•	Кандидатстващите фотографии, илюстрации и текстове трябва да бъдат авторски произведения, свързани с темата на конкурса.
•	Всеки автор може да подаде до 5 творби за участие във всяка една от 3-те категории.
•	В категория „Фотография“ се приемат професионални фотографии и любителски снимки.
•	В категория „Илюстрация“ се приемат рисунки, живопис, илюстрации, графични изображения, колажи, типографски работи и комикси.
•	В категория „Текст“ се приемат есета, текстове с поезия и проза. Текстовете трябва да са с максимален обем до 1,500 думи.
•	Авторите, чиито творби са отличени в конкурса и класирани за включване в изложбите, следва да разрешат и изрично да предоставят на Български център за нестопанско право - организатор на конкурса ГРАЖДАНСКИ БУДИЛНИК 2021 - безвъзмездното право на ползване върху авторските творби за популяризиране на резултатите от конкурса и разпространение на творбите с некомерсиална цел посредством изложбите и банката с изображения за свободно ползване от трети лица. 

Важно: Български център за нестопанско право ще направи предварителен подбор на получените кандидатури за тяхното съответствие с темата и правилата на конкурса. Авторски произведения, които не отговарят на условията на конкурса, уронват доброто име на организатора, подстрекават към насилие или език на омразата няма да бъдат допуснати до оценка от журито, както и за публично гласуване. 

Важно: Български център за нестопанско право не използва, не разпространява и не популяризира по никакъв начин некласирани от журито авторски произведения, получени на етап кандидатстване, чиито автори във формуляра за кандидатстване са отбелязали изричното си несъгласие творбите им да бъдат публикувани на Фейсбук страницата на конкурса за гласуване от публиката. 

*** Лични данни: Попълвайки този формуляр за кандидатстване, Вие декларирате, че сте информирани, че личните Ви данни (имена, имейл, телефон за връзка) се обработват от Български център за нестопанско право за целите на организиране, популяризиране и отчитане на конкурса пред финансиращите го организации. Обработването на личните Ви данни е въз основа на изпълнение на легитимния ни интерес.



ФОРМУЛЯР ЗА КАНДИДАТСТВАНЕ
КОНКУРС „ГРАЖДАНСКИ БУДИЛНИК“ 2021


· Две имена на автор / име на авторския колектив:


· Имейл: 


· Телефон за връзка: 


· Категория на творбата/серията творби:
(„Фотография“, „Илюстрация“ или „Текст“)

· Съгласен/съгласна ли сте творбата/серията творби, с която кандидатствате, да бъде публикува във Фейсбук страницата на конкурса www.facebook.com/GrajdanskiBudilnik за гласуване от публиката:
(Моля, изтрийте ненужното)
· Да, съгласен/съгласна съм
· Не, не съм съгласен/съгласна


· Заглавие на творбата/серията творби: 


· Кратка аргументация на творческата идея, реферираща към избраното право/права: 
(максимум до 100 думи) 




· Кратка история на творбата/серията творби - кога я създадохте и какво Ви провокира да я създадете:

Благодарим Ви!

